《梓潼张孝女》
宋代·李新

七盘小阿张孝子，庐墓三年竭酸苦。
杨尘筛上秃指尖，堕泪酸酸等秋雨。
领长鹤脊不胜衣，手杖半销縗百缕。
彼苍者天呼不闻，那知此女行高古。
路行多少忏逆儿，已后令人重生女。
我哀怙恃今十年，不及增培一抔土。
俯首庐前有愧色，劓刖情知无可补。
问女膝行日几曲，哀声虽微动岩谷。
夜灯荧荧惨苫屋，神鬼同愁鸦伴哭。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。